Source: http://docplayer.hu/14177361-Alkotmany-54-1-bekezdes-az-emberi-meltosaghoz-valo-jog-alkotmany-70-a-1-bekezdes-a-jogegyenloseg-elve.html
Timestamp: 2017-10-23 20:57:41+00:00

Document:
Alkotmány 54. (1) bekezdés az emberi méltósághoz való jog Alkotmány 70/A. (1) bekezdés a jogegyenlőség elve - PDF
Download "Alkotmány 54. (1) bekezdés az emberi méltósághoz való jog Alkotmány 70/A. (1) bekezdés a jogegyenlőség elve"
1 Az Alkotmánybíróság legutóbbi döntéseibôl 68/E/2004. AB határozat Alkotmány 54. (1) bekezdés az emberi méltósághoz való jog Alkotmány 70/A. (1) bekezdés a jogegyenlőség elve Egy indítványozó mulasztásban megnyilvánuló alkotmányellenesség megállapítását kérte a külföldiek beutazásáról és tartózkodásáról szóló évi XXXIX. törvénnyel (idegenrendészeti törvény) öszszefüggésben, mert a családegyesítési célú egyszerűsített letelepedési eljárásban az élettárs nem minősül családtagnak. Ez az indítványozó álláspontja szerint sérti a diszkrimináció tilalmát [Alkotmány 70/A. (1) bekezdés] és az emberi méltósághoz való jogot [Alkotmány 54. (1) bekezdés], mert a családegyesítési célú könnyített letelepedést nem vehetik igénybe az egymással érzelmi és vagyoni életközösségben élő azonos nemű párok. Az ügy előadó bírája Holló András volt. Az indítvány benyújtását követően az Országgyűlés újrakodifikálta a Magyarországra történő beutazás és tartózkodás szabályait. Az indítványozó által felvetett alkotmányossági probléma azonban az új szabályozás szerint is változatlanul fennállt, tekintettel arra, hogy a harmadik országbeli állampolgárok beutazásáról és tartózkodásáról szóló évi II. törvény (Harmtv.) 2. d) pontja családtagnak továbbra is csak a házastársat tekinti, az élettársat továbbra sem sorolja e körbe. Ezért az Alkotmánybíróság állandó gyakorlatának megfelelően az új szabályozás vonatkozásában folytatta le az érdemi vizsgálatot. Ennek első lépéseként a testület a diszkriminációtilalommal kapcsolatos gyakorlatát tekintette át. Ismét hangsúlyozta, hogy az alapjognak nem minősülő jogok tekintetében alkalmazott megkülönböztetés csak akkor minősül alkotmányellenesnek, ha a jogalkotó önkényesen, ésszerű indok nélkül tesz különbséget az azonos szabályozási körbe (homogén csoportba) tartozó jogalanyok között. Ezt követően a házasság és az élettársi kapcsolat közötti, alkotmányjogilag releváns kapcsolatot és különbséget vizsgálták meg a bírák. Az Alkotmánybíróság korábbi határozataiban már többször rámutatott, hogy a házasság intézményét mint különnemű személyek jogilag rendezett párkapcsolatát az állam arra tekintettel is részesíti alkotmányos védelemben, hogy elősegítse a házastársak számára a közös gyermek felnevelését célzó családi együttélést. Tehát az alkotmánnyal összhangban áll a házasság jogintézményének kiemelése az egyéb együttélési formákhoz képest. Ezért a jogalkotó ésszerű indok alapján tett különbséget, amikor a Harmtv.-ben csak a házastársat vonta a családtag fogalma alá. A könynyített szabályok alól nemcsak az azonos, hanem a különböző nemű élettársakat is kizárja. Tehát a jogalkotó nem a jogalanyok neme szerint diszkriminál, csupán nem tartotta kívánatosnak a családegyesítési célú könnyített eljárás igénybevételének lehetőségét túlzottan szélesre nyitni és kiterjeszteni az élettársakra. Az Alkotmánybíróság a gyakorlatában ritkán előforduló módon rámutatott arra is, hogy ez a szabályozás nem ellentétes a közösségi joggal sem. Mindezekre tekintettel a testület a Harmtv. szabályozását az indítványozó által felvetett kérdés szempontjából alkotmányosnak találta és az indítványt elutasította. A többségi döntéssel Bragyova András alkotmánybíró nem értett egyet, ezért a határozathoz különvéleményt csatolt. Ebben kifejtette, hogy a házasságvédelem alkotmányos elvének a Harmtv.-ben vizsgált megkülönböztetés szempontjából nincsen jelentősége. Véleménye szerint a házasság védelmének kötelezettségéből nem következik, hogy a törvényhozó a tartózkodási jog kérdésében eltérően kezelje az élettársakat és a házastársakat. Az alkotmánybíró rámutatott arra is, hogy az ügy megítélésénél azt kellett volna elsősorban figyelembe vennie a bíráknak, hogy a család elsősorban társadalmi és csak másodsorban jogi fogalom. Álláspontja szerint a jogalkotó arra sem volt tekintettel, hogy az alkotmány 15. -a nemcsak a házasság, hanem a család védelméről is szól, ami nem feltétlenül csak házasságon alapul. Az alkotmánybíró végül arra hívta fel a figyelmet, hogy a Harmtv. szerinti harmadik állam fogalma a legkülönbözőbb államokat foglalja magába: olyanokat is, amelyek jogi kultúrája és társadalmi szokásai jelentősen eltérnek a magyartól. 104 / döntés után FUNDAMENTUM / szám
2 A jogalkotónak erre a tényre is figyelemmel kellett volna lennie a migrációs jogi szabályozás kialakításakor, és mivel ezt nem tette, helyt kellett volna adni az indítványnak. 166/B/2004. AB határozat Alkotmány 13. (1) bekezdés a tulajdonhoz való jog 3/2006. (II. 8.) AB határozat Egy indítványozó a társasházakról szóló évi CXXXIII. törvény (Tht.) 10. (3) bekezdésének utólagos normakontrollját kezdeményezte. A támadott rendelkezés szerint a társasház alapító okiratát a tulajdonostársak négyötöde is módosíthatja, ami az indítványozó szerint sérti az alkotmány 13. (1) bekezdésében védett tulajdonhoz való jogot. Érvelése szerint az alapító okiratba foglalt tulajdoni viszonyok megőrzése mindenkinek alanyi joga, amelynek megváltoztatását egyhangúsághoz kellene kötni. Ezzel összefüggésben az indítványozó kérte az ingatlan-nyilvántartásról szóló évi CXLI. törvény (Inytv.) 17. (1) bekezdése és 29/A. -a vizsgálatát. Az ügy előadó bírája Lenkovics Barnabás volt. A Tht. alkotmányosságának vizsgálata tárgyában már számos határozatot hozott az Alkotmánybíróság. A 3/2006. (II. 8.) AB határozatban fejtette ki azt a jelen ügy eldöntése szempontjából is releváns tételt, mely szerint az alkotmány 13. -a a tulajdonhoz való jogot az állammal szemben biztosítja, így az alkotmányos tulajdonvédelem nem érvényesíthető a tulajdonosok egymással szembeni védelméről szóló szabályoknál, vagyis ennek az alkotmányi rendelkezésnek nincs a magánfelek közötti, úgynevezett horizontális hatálya. Az alkotmánybírósági gyakorlat a társasházakra vonatkozó szabályozással szemben csak azt követeli meg, hogy alkalmas legyen a társasháztulajdon egyes alanyainak esetenként eltérő érdekek által meghatározott pozíciója között egyensúlyt teremteni. A konkrét szabályok megállapítása tekintetében a jogalkotónak tág mozgástere van, így viszonylag szabadon dönthet a társasháztulajdon feletti rendelkezés szavazati arányainak meghatározásáról is. A többségi határozat szerint a döntéshozatal szabályai csak szélsőséges esetben vetnek fel alkotmányossági problémát. Az Alkotmánybíróság megítélése szerint a jogalkotó a támadott rendelkezések meghozatala során törekedett az említett egyensúly megteremtésére. A testület többsége rámutatott arra, hogy a Tht. kifogásolt szabálya a nagyobb, akár több száz lakásból álló társasházak működőképességének fenntartását szolgálja. Emellett a Tht. rendelkezik a szavazásnál kisebbségben maradt tulajdonostársak jogos érdekeinek védelméről is a társasházi döntésekkel szembeni bírói út megnyitásával. Mindezek alapján az Alkotmánybíróság nem találta megalapozottnak az indítványt. A határozathoz Kiss László alkotmánybíró párhuzamos indokolást fűzött. Ebben kifejtette, nem osztja azt a többségi álláspontot, mely szerint az alkotmányi tulajdonvédelem nem érvényesíthető a tulajdonosok egymással szembeni védelméről szóló szabályoknál. Véleménye szerint a modern demokráciák alkotmányfejlődése ezzel ellentétes irányba mutat. Kiss László nem tartja helyes gyakorlatnak, hogy az Alkotmánybíróság nem végzi el a mellérendelt, egyenjogú felek egymás közötti jogviszonyaira vonatkozó állami szabályozás alkotmányossági felülvizsgálatát, hanem ehelyett a rendesbírósági gyakorlatban az egyedi jogviszonyok megítélésére kialakított magánjogi érdekkiegyensúlyozás tesztjét alkalmazza. Ezzel szemben az alkotmánybíró hangsúlyozza, hogy az alkotmány hatálya és ezzel az Alkotmánybíróság felülvizsgálati hatásköre minden jogszabályra kiterjed. Ezért álláspontja szerint e tekintetben az eddigi alkotmánybírósági gyakorlat nyílt felülvizsgálata lett volna indokolt. 386/B/2005. AB határozat Alkotmány 54. (1) bekezdés az élethez való jog és az önrendelkezéshez való jog Egy indítványozó az egészségügyről szóló évi CLIV. törvénynek (Eütv.) az élők közötti szervadományozásra vonatkozó szabályai alkotmányossági vizsgálatát kezdeményezte. Az Eütv a szerint szervet és szövetet csak cselekvőképes személy adományozhat egyeneságbeli rokona, egyeneságbeli rokonának testvére és testvérének egyeneságbeli rokona részére. Továbbá kivételesen a kórházi etikai bizottság vizsgálatát és jóváhagyását követően akkor is lehetőség van szervadományozásra, ha a donor és a recipiens között szoros érzelmi kapcsolat áll fenn. Ez utóbbi lehetőséget azonban a fogvatartottak esetében az Eütv. kizárja, így ők csak az Eütv (2) bekezdésében meghatározott hozzátartozónak adományozhatnak szervet. Az indítványozó e fogvatartottakat érintő korlátozást tartotta alkotmányellenesnek. Az ügy előadó bírája Bragyova András volt. Az Alkotmánybíróság először az élethez való joggal összefüggésben vizsgálta meg a támadott szabályozást. Az élethez való jogot a testület eddigi gya- F U N DA M E N T U M / s z á m döntés után / 105
3 korlatában rendszerint az élettől való megfosztás, az életek közötti választás oldaláról közelítette meg. Jelen esetben azonban nem az élet elvételéről, hanem az élet folytatásának lehetőségét biztosító szervdonációval összefüggésben kellett az élethez való jogot vizsgálnia. Ennek eredményeként a többségi határozat megállapította, hogy az államnak az élethez való jogból eredő intézményvédelmi kötelezettségéből adódóan biztosítani kell a rászorulók szervhez jutását. Ezt elsősorban halottól származó szervátültetéssel kell megoldani. Erre figyelemmel a beteg emberek élethez való joga és a fogvatartottak szervadományozási lehetőségének korlátozása között nincs értékelhető alkotmányjogi összefüggés, így az élethez való jogot az Eütv. támadott rendelkezése nem sérti. Ezt követően az alkotmánybírák a támadott szabályozást a fogvatartottak önrendelkezési jogának szempontjából vizsgálták. Az Alkotmánybíróság már korábbi határozataiban megállapította, hogy a szervekkel és szövetekkel való rendelkezés az önrendelkezési jog különös esete, mivel invazív orvosi beavatkozással és vissza nem fordítható következményekkel jár. Az önrendelkezési jogból következik, hogy önmagának mindenki árthat, s vállalhat kockázatot, ha képes a szabad, tájékozott és felelős döntésre, és ezzel másnak nem okoz sérelmet. Az állam korlátozó gyámkodása csak határesetekben lehet alkotmányossági vita tárgya. Mindebből következik, hogy a szervadományozás lehetősége része a fogvatartottak önrendelkezési jogának. Ezért az Alkotmánybíróságnak arra a kérdésre kellett választ adnia, hogy az önrendelkezési jog Eütv. szerinti korlátozása megfelel-e az alkotmányos alapjog-korlátozás követelményeinek, vagyis kiállja-e a szükségesség és arányosság tesztjét. E vizsgálat eredményeként az Alkotmánybíróság megállapította, hogy az élők közötti szervadományozás korlátozásának célja a szervadományozó jogainak védelme és a szervkereskedelem megakadályozása. Vagyis a szabályozás célja az Európa Tanács keretei között elfogadott oviedói egyezménnyel és más államok transzplantációs törvényeivel összhangban az adományozás önkéntességének és ingyenességének biztosítása. Az Eütv. a szervadományozást és így az önrendelkezési jog érvényesülését nem zárja ki teljesen, hanem azt a közeli hozzátartozói viszonyra vagy szoros érzelmi kapcsolatra tekintettel teszi lehetővé. Ez a szabályozás az Alkotmánybíróság megítélése szerint a cél elérése alkalmas és nem korlátozza aránytalanul a donor önrendelkezési jogát. Az alkotmánybírák arra is rámutattak, hogy az Eütv. szerinti korlátozást a szervadományozó egészségének védelme is indokolja, hiszen a szervátültetés nemcsak a recipiens, hanem a donor szempontjából is jelentős korlátozást jelent. Az Alkotmánybíróság a fogvatartottakra vonatkozó, az általánosnál szigorúbb szabályozást azért nem tartotta aránytalannak, mert azt a fogvatartottak kiszolgáltatottabb helyzete indokolja. Feltételezhető, hogy a fogvatartott közeli hozzátartozója számára a fogvatartástól függetlenül is adományozna szervet, ezért ezt a lehetőséget az Eütv. számára is biztosítja. Azonban nem közeli hozzátartozók esetében megkérdőjelezhető, hogy az adományozás valóban befolyásmentes, önálló döntés eredménye-e. Így e lehetőség kizárása nem tekinthető aránytalan alapjog-korlátozásnak. Mindezekre tekintettel az Alkotmánybíróság az indítványt nem találta megalapozottnak és elutasította. A határozathoz Balogh Elemér és Kiss László különvéleményt fűzött, amelyhez Lenkovics Barnabás is csatlakozott. Az alkotmánybírák véleménye szerint a fogvatartottak szervadományozásának az általános szabályoktól eltérő, szigorúbb korlátozása alkotmányellenes, ezért az Eütv (4) bekezdését az Alkotmánybíróságnak meg kellett volna semmisítenie. Az alkotmánybírák sérelmesnek tartják, hogy az Eütv. kategorikusan kizárja, hogy a fogvatartott hozzá érzelmi okból közel álló személynek, így házastársának, (bejegyzett) élettársának vagy barátjának szervet adományozzon. A többségi indokolás objektív intézményvédelmi alapon, a fogvatartott életének, testi épségének védelmére hivatkozva minősítette alkotmányosnak e jogkorlátozást. A különvéleményt jegyző bírák szerint az Alkotmánybíróság ezzel lényegében egy jogellenes előfeltevésre alapította az alapjog-korlátozás indokoltságát, mivel abból indult ki, hogy nem biztosítható a fogvatartottak önkéntes, befolyásmentes döntése. A különvéleményt jegyző bírák hangsúlyozták, hogy egy jogellenes hipotézisből a jogi, így az alkotmányjogi érvelésben sem lehet érvényes következtetést levonni. A kisebbségben maradt bírák különvéleményükben kifejtették azt is, hogy az állam felelőssége az olyan jogszabályi és társadalmi környezet megteremtése, amelyben a fogvatartott számára is biztosított a szervadományozásra vonatkozó önkéntes és befolyásmentes döntés meghozatala. Megítélésük szerint a kórházi etikai bizottság eljárása a fogva tartott donorok esetében is képes biztosítani, hogy kényszerrel, megtévesztéssel vagy fenyegetéssel ne kerülhessen sor élők közötti szervadományozása, különösen, ha figyelembe vette volna a többségi határozat azt a tényt, hogy az etikai bizottság határozata rendesbíróság előtt megtámadható. 106 / döntés után FUNDAMENTUM / szám
4 152/B/2009. AB határozat Alkotmány 2. (1) bekezdés a jogállamiság elve Alkotmány 47. (2) bekezdés a Legfelsőbb Bíróság jogegységesítő szerepe Alkotmány 50. (5) bekezdés a minősített többség követelménye Alkotmány 57. (5) bekezdés a jogorvoslathoz való jog 30/1991. (VI. 5.) AB határozat 31/2001. (VII. 11.) AB határozat A polgári perrendtartásról szóló évi III. törvény (Pp.) január 1-jétől hatályos 340/A. -a a közigazgatási perekben egységesen százhúsz napban határozza meg a felülvizsgálati kérelem elbírálásának határidejét. E rendelkezés alkotmányosságának vizsgálatát kezdeményezte a Legfelsőbb Bíróság Közigazgatási Kollégiumának vezetője és a Magyar Közigazgatási Bírák Egyesületének elnöke. Kifejtették, hogy a támadott szabály mind tartalmi, mind formai okokból alkotmányellenes. A formai alkotmányellenességet azért tartották megállapíthatónak, mert elmaradt a Pp.-t módosító törvény tervezetének előzetes véleményezése, és a törvényt az Országgyűlés egyszerű többséggel fogadta el. Tartalmi szempontból a százhúsz napos eljárási határidő bevezetése véleményük szerint egyebek mellett a jogállamiság elvének sérelmét [Alkotmány 2. (1) bekezdés] és Legfelsőbb Bíróság jogegységesítési funkciójának [Alkotmány 47. (2) bekezdés] veszélyeztetését eredményezi. Az ügy előadó bírája Holló András volt. Az Alkotmánybíróság először a formai érvénytelenségre vonatkozó indítványozói érveket vizsgálta meg. A testület már több korábbi határozatában kifejtette, hogy a jogszabály-előkészítő szervek vélemények beszerzésével kapcsolatos kötelezettségszegése önmagában nem eredményezi az adott norma alkotmányellenességét, a jogalkotási törvény rendelkezéseinek figyelmen kívül hagyása önmagában nem vezet alkotmányellenesség megállapításához. Jelen esetben az indítványozók a jogalkotási törvényben és a bíróságok szervezetéről és igazgatásáról szóló évi LXVI. törvényben (Bszi.) meghatározott általános véleményeztetési kötelezettségre vonatkozó szabályok megsértése miatt kérték az alkotmányellenesség megállapítását. Az Alkotmánybíróság azonban állandó gyakorlatára figyelemmel nem találta megalapozottnak ezt az érvelést. Hasonlóképpen megalapozatlannak bizonyult az indítvány azon megállapítása is, hogy a százhúsz napos eljárási határidőt beiktató törvényi rendelkezést az Országgyűlésnek minősített többséggel kellett volna elfogadnia. Az indítványozók érvelésüket az alkotmány 50. (5) bekezdésére alapozták, mely szerint a bíróságok szervezetéről és igazgatásáról, továbbá a bírák jogállásáról és javadalmazásáról szóló törvény elfogadásához a jelen lévő képviselők kétharmadának szavazata szükséges. Az Alkotmánybíróság ezzel szemben rámutatott arra, hogy azokat a törvényeket kell minősített többséggel elfogadni, amelyek érintik a kétharmados törvény szabályozási koncepciójának lényegi elemét. Jelen esetben az Alkotmánybíróság úgy ítélte meg, hogy az eljárási határidő megállapítása nem jelenti a Bszi. szabályozási koncepciójának módosítását. Az Alkotmánybíróság a támadott jogszabályhely tartalmi vizsgálata során megállapította, hogy az érdemi döntés meghozatalára vonatkozó határidő törvényi előírása önmagában nem tekinthető alkotmánysértőnek. E tekintetben a törvényhozásnak viszonylag szabad, de nem korlátlan a mozgástere. Így nem állapítható meg olyan túlzottan rövid határidő, amely a tisztességes eljárás [Alkotmány 57. (1) bekezdés] vagy a jogállamiság elvéből származó követelmények sérelmével jár. Az Alkotmánybíróság a támadott rendelkezés vizsgálatának és a vonatkozó gyakorlatának áttekintését követően arra a megállapításra jutott, hogy a százhúsz napos eljárási határidő előírása önmagában nem sérti a tisztességes eljárás követelményét sem. Az indítványozó szerint a Pp. támadott rendelkezése a Legfelsőbb Bíróságnak az alkotmány 47. (2) bekezdésében meghatározott jogegységesítési funkcióját is sérti. Az Alkotmánybíróság osztotta azt az indítványozói érvelést, hogy a felülvizsgálati eljárás szorosan kapcsolódik ehhez a jogegységesítési funkcióhoz. Ugyanakkor rámutatott arra, hogy a Bszi. 29. (2) bekezdése alapján fel kell függeszteni a felülvizsgálati eljárást, ha a Legfelsőbb Bíróság eljáró tanácsa jogegységi eljárást kezdeményez. A Bszi. és a Pp. rendelkezéseinek összevetéséből az Alkotmánybíróság megállapította, hogy az eljárás felfüggesztése az eljárási határidőket megszakítja, és azok a jogegységi eljárás befejezése után újrakezdődnek. Ez igaz a Pp. 340/A. -ában bevezetett százhúsz napos eljárási határidőre is. Tekintettel azonban a jogegységi eljárás alkotmányos jelentőségére, a testület alkotmányos követelményként a határozat rendelkező részében kimondta, hogy az eljárás felfüggesztése a Pp. 340/A. (2) bekezdése szerinti határidőt is megszakítja. Ez a szabály akkor is irányadó, ha a bíróság az eljárást alkotmányossági vizsgálat vagy a luxembourgi Európai Bíróságnál előzetes döntéshozatali eljárás kezdeményezése miatt függeszti fel. Az Alkotmánybíróság a fenti okok miatt nem találta alkotmányellenesnek a Pp. 340/A. (2) be- F U N DA M E N T U M / s z á m döntés után / 107
5 kezdését, ezért az annak megsemmisítésére irányuló indítványt elutasította. 766/B/2009. AB határozat Alkotmány 15. a családi együttéléshez való jog védelme Alkotmány 37. (3) bekezdés a jogforrási hierarchia szabálya Alkotmány 70/A. (1) bekezdés a jogegyenlőség elve Négy szomáliai születésű és állampolgárságú, Magyarországon menekültként elismert férfi kezdeményezte a harmadik országbeli állampolgárok részére kiállított, magyarországi beutazás céljából elismert okmányok meghatározásáról szóló 328/2007. (XII. 11.) Korm. rendelet 1. számú mellékletének alkotmányossági vizsgálatát. A kormányrendelet 1. számú melléklete határozza meg azon útlevelek körét, amelyeket a Magyar Köztárság nem ismer el, így azok magyarországi beutazásra nem alkalmasak. E körbe tartoznak egyes, a kormányrendeletben meghatározott sorozatszámú szomáliai útlevelek is. Ennek következtében a Bevándorlási és Állampolgársági Hivatal elutasította az indítványozók családtagjai családegyesítési célú a Magyar Köztársaság kenyai nagykövetségén beadott tartózkodási kérelmét. Az indítványozók szerint a 328/2007. (XII. 11.) Korm. rendelet kifogásolt melléklete állampolgárság szerinti hátrányos megkülönböztetést valósít meg, ezért sérti az Alkotmány 70/A. (1) bekezdését, továbbá a családi együttéléshez való jogot, amelyet az alkotmány 15. -a véd. Az indítványozók formai okokból, a jogforrási hierarchia megsértése miatt is kérték a kormányrendelet vizsgálatát. Az ügy előadó bírája Holló András volt. Az Alkotmánybíróság először a 328/2007. (XII. 11.) Korm. rendelettel szemben megfogalmazott formai kifogásokat vizsgálta meg. Az egyik ilyen kifogás szerint a családi együttéléshez való alapjogra vonatkozó szabályokat törvényben kell szabályozni. Vizsgálata során az Alkotmánybíróság megállapította, hogy a házasság és a család védelme magába foglalja a házassági és családi kapcsolatok fenntartásához és a családi együttéléshez való jogot is. Ez a jog nemcsak a magyar állampolgárokat illeti meg, hanem a Magyar Köztársaság területén tartózkodó valamennyi személyt. Azonban a testület arra is rámutatott, hogy az el nem ismert úti okmányok körének meghatározása csupán közvetett és távoli összefüggésben van a család alkotmányos védelmével, tehát erre tekintettel nem állapítható meg a kormányrendelet alkotmányellenessége. Az Alkotmánybíróság nem osztotta azt az indítványozói álláspontot sem, mely szerint a kormányrendelet támadott rendelkezése a harmadik országbeli állampolgárok beutazásáról és tartózkodásáról szóló évi II. törvénnyel (Harmtv.) ellentétes lenne. A Harmtv (1) bekezdés d) pontja ugyanis felhatalmazza a kormányt az érvényes úti okmányok körének meghatározására. Ebből következően amikor a Harmtv. érvényes úti okmányokról rendelkezik, akkor e kifejezés alatt a 328/2007. (XII. 11.) Korm. rendeletben meghatározott dokumentumokat kell érteni. A formai vizsgálatot követően az Alkotmánybíróság az indítványozók tartalmi kifogásait is megvizsgálta. A beutazásra és tartózkodási engedélyre vonatkozó hazai és közösségi jogi szabályozás áttekintését követően a bírák arra a következtetésre jutottak, hogy a kormányrendelet 1. számú mellékletében foglalt tilalom ellenére tényleges lehetőség van a szomáliai állampolgárok magyarországi beutazására és tartózkodására. Sőt, a szabályozás kifejezetten támogatja a menekültek családegyesítését. Bár a kormányrendelet támadott melléklete valóban hátrányosan különbözteti meg az alapjogok (a család védelméhez és az emberi méltósághoz való jog) tekintetében többek között a szomáliai állampolgárokat, alkotmányellenes diszkrimináció mégsem állapítható meg. Az alkotmánybírák szerint a különbségtétel szükségességét a közbiztonsághoz fűződő közérdek indokolja, tekintettel arra, hogy Szomáliában a polgárháború alatt tömegesen állítottak ki útleveleket a hatóságok által nem ellenőrzött adatok alapján. A szabályozás azért nem tekinthető aránytalannak, mert a kormányrendelet ugyan megnehezíti, de nem lehetetleníti el a szomáliai állampolgárok beutazását. Mindezek alapján az Alkotmánybíróság elutasította a 328/2007. (XII. 11.) Korm. rendeletet támadó indítványokat. 193/2010. (XII. 8.) AB határozat Alkotmány 2. (1) bekezdés a jogállamiság elve Alkotmány 37. (3) bekezdés a jogforrási hierarchia szabálya Alkotmány 71. (1) bekezdés a választójog egyenlőségének elve 22/2005. (VI. 17.) AB határozat Az Alkotmánybírósághoz két utólagos normakontrollra irányuló indítvány és egy alkotmányjogi panasz érkezett, amelyek az országgyűlési egyéni és területi választókerületek megállapításáról szóló 2/1990. (I. 11.) MT rendelet (Vr.) és a kiadásának alapjául 108 / döntés után FUNDAMENTUM / szám
6 szolgáló törvényi felhatalmazások alkotmányossági vizsgálatát kezdeményezték. A Vr. állapítja meg az egyéni és területi választókerületek sorszámát, székhelyét és területét. Az indítványozók szerint a jogállamiság követelményét, valamint a jogforrási hierarchia elvét sérti, hogy az országgyűlési képviselők választásáról szóló évi XXXIV. törvény (Vjt.) 50. (2) bekezdése, továbbá a választási eljárásról szóló évi C. törvény (Ve.) a a törvényi szintű keretek rögzítése nélkül ad felhatalmazást az egyéni választókerületek területének rendeleti szintű meghatározására. Álláspontjuk szerint e tárgykör törvényi szintű szabályozást igényel, mert a választójog érvényesülésének alapvető garanciáit, érvényesítésének és védelmének irányát érinti. Az ügy előadó bírája Stumpf István volt. Az Alkotmánybíróság először azt vizsgálta meg, hogy az indítványok nem ítélt dolog elbírálását kérik-e a testülettől. Az országgyűlési egyéni választókerületek területének kérdésével már korábban is foglalkoztak a bírák. A 22/2005. (VI. 17.) AB határozatban mulasztásban megnyilvánuló alkotmányellenességet állapított meg a testület, mert az Országgyűlés nem teremtette meg maradéktalanul az alkotmány 71. (1) bekezdésében foglalt egyenlő választójog alapelvéből következő követelmények érvényesülését biztosító törvényi feltételeket. E határozatának áttekintését követően az Alkotmánybíróság megállapította, hogy a választókerületek területére vonatkozó szabályozást jogforrási szempontból arra irányuló indítvány hiányában nem vizsgálta, ezért az indítványt érdemben bírálta el. Ennek során az Alkotmánybíróság áttekintette a jogforrási szintekkel szemben támasztott alkotmányossági követelményekre vonatkozó gyakorlatát. Eszerint ha a választókerületek lehatárolása a választójog érvényesítésének és védelmének irányát meghatározó szabályozásnak minősül, akkor minősített többséggel elfogadott törvényben kell rendelkezni róla, ha azonban a választáshoz való alapjog érvényesítéséhez szükséges részletszabálynak minősül, egyszerű többségű törvény megalkotása is elegendő. Rendeleti szintű szabályozásra akkor van lehetőség, ha a választókerületek lehatárolása csak közvetett és távoli összefüggésben áll a választójoggal. A testület korábbi határozataiban arra is rámutatott, hogy az Országgyűlés széles körű döntési szabadsággal rendelkezik a választási rendszer és a választási eljárás szabályainak meghatározására, mivel az alkotmány csak a választási alapelvekről tartalmaz rendelkezéseket. Az Alkotmánybíróság a 22/2005. (VI. 17.) AB határozatban abban is állást foglalt, hogy a választójog egyenlőségének biztosítása érdekében kétharmados törvényben kell szabályozni a választókerületek területének megállapításánál és módosításánál irányadó szempontokat. Ennek hiánya miatt állapított meg a testület mulasztásban megnyilvánuló alkotmányellenességet, amit az Országgyűlés a 2005-ös döntés meghozatala óta sem orvosolt. Az akkori határozatban megfogalmazott garanciális szabályok megalkotása esetén a konkrét egyéni választókerületi szabályok rögzítése már végrehajtó jellegű szabálynak minősülne, amelyhez elegendő lenne az egyszerű többséggel elfogadott törvény. Azonban a rendeleti szintű szabályozás ebben az esetben sem elfogadható, tekintettel arra, hogy a választókerületek területének körülírása nagyban kihat az egyéni jelöltekre leadható szavazatok súlyára, és ezáltal szoros összefüggésben van a választójoggal. Ezért az Alkotmánybíróság megállapította a Vr. és a rendeleti szabályozásra felhatalmazást adó törvényi rendelkezések alkotmányellenességét, és december 31-i hatállyal megsemmisítette azokat. Az alkotmányjogi panasz tekintetében a testület megszüntette az eljárást, mert az alapügy tárgya a es parlamenti ciklus ideje alatt kitűzött időközi országgyűlési választással összefüggésben hozott határozat volt. Így az alkalmazási tilalom kimondásának tényleges eljárásjogi következménye már nem lehet volna, és ahhoz már a panaszosnak sem fűződhetett különösen fontos érdeke. 1/2011. (I. 14.) AB határozat Az Alkotmánybíróságnál országgyűlési képviselők kezdeményezték a prostituáltak részére kiadandó orvosi igazolásról szóló 41/1999. (IX. 8.) EüM rendelet melléklete nemzetközi szerződésbe ütközésének vizsgálatát. Az egészségügyi miniszter a rendeletet a szervezett bűnözés, valamint az azzal összefüggő egyes jelenségek elleni fellépés szabályairól és az ehhez kapcsolódó törvénymódosításokról szóló évi LXXV. törvény (Szbt.) felhatalmazása alapján adta ki. Az Szbt. szerint prostituált szexuális szolgáltatásra akkor ajánlkozhat fel, ha rendelkezik a rendeletnek megfelelően kiállított orvosi igazolással, amely tanúsítja, hogy birtokosa nem szenved nemi úton terjedő betegségben. A kiállított igazolás három hónapig érvényes. A rendelet melléklete tartalmazza az orvosi igazolás mintáját. Az igazolás utal birtokosának prostituált mivoltára is. Az indítványozók álláspontja szerint ez a szabályozás sérti az emberkereskedés és mások prostitúciója kihasználásának elnyomása tárgyában New Yorkban március 21-én kelt nemzetközi egyezményt. Az egyezmény 6. cikke ugyanis megtiltja a részes államoknak a prostituáltak különleges nyilvántartását, ellenőrzését vagy F U N DA M E N T U M / s z á m döntés után / 109
7 igazolvánnyal való ellátását. Az ügy előadó bírája Balogh Elemér volt. Az Alkotmánybíróság a támadott rendelet alkotmányossági vizsgálatát annak jogszabályi környezetére figyelemmel végezte el. E vizsgálat eredményeként a testület megállapította, hogy a rendelet alapján kiállított igazolás hiányában tevékenykedő prostituált az Szbt. és a szabálysértési törvény rendelkezéseire figyelemmel a tiltott kéjelgés szabálysértési tényállását valósítja meg. Tehát a prostitúció legális folytatásának jogszabályi feltétele az igazolás, amely a személyi igazolvánnyal együtt bemutatva igazolja az eljáró hatóságok előtt e tevékenység jogszerűségét és egyúttal birtokosuk prostituált mivoltát. Ezért az Alkotmánybíróság megítélése szerint a rendelet mellékletében meghatározott igazolás az egyezménybe ütköző külön igazolványnak minősíthető. A nemzetközi szerződésbe ütközés megállapításának jogkövetkezménye a rendelet mellékletének megsemmisítése lett, tekintettel arra, hogy az egyezményt a rendeletnél magasabb szintű jogszabállyal, az évi 34. törvényerejű rendelettel hirdették ki. Az Alkotmánybíróság azonban nem ex nunc, vagyis azonnali hatállyal, hanem december 31-ével semmisítette meg a támadott szabályozást. A testület így kívánta biztosítani, hogy a jogalkotó számára elegendő idő álljon rendelkezésre a közegészségügyi szempontok érvényesítését szolgáló, az alkotmánnyal és a nemzetközi szerződésekkel összhangban álló szabályozás megalkotására. Kovács Péter alkotmánybíró a határozat indokolását párhuzamos indokolásában több elemmel is kiegészítette. Rámutatott, hogy a támadott rendelet a prostituált mivolthoz köti az orvosi vizsgálatot, ami az egyezmény 6. cikke szerinti különleges ellenőrzést jelent, és ez szintén alátámasztja a rendelet nemzetközi szerződésbe ütközésének megállapítását. Az egészségügyi ellenőrzés fontosságát ugyanakkor Kovács Péter sem tagadja, azonban rámutat arra, hogy e jogalkotói cél az egyezménnyel összhangban is elérhető. Ilyen eszköz lehet például a nemi betegeket gondozó intézményrendszer tervszerű fejlesztése. Az alkotmánybíró arra is rávilágított, hogy a jogalkotónak széles mozgástere van arra nézve, kívánja-e az egyezményből eredő nemzetközi kötelezettség fenntartását. A jogalkotó akár úgy is dönthet, hogy az egyezményt felmondja vagy a felmondást követően fenntartásokkal újraköti. Az alkotmánybírók többségétől eltérően Bihari Mihály nem értett egyet a rendelet mellékletének megsemmisítésével. Különvéleményében amelyhez Lenkovics Barnabás és Lévay Miklós is csatlakozott kifejtette, hogy a rendelet alapján kiadott igazolás sem nyelvtani értelmezés alapján, sem tartalmilag nem tartozik bele a különleges nyilvántartás, külön igazolvány, különleges ellenőrzés, különleges bejelentési előírás fogalomkörébe. Az igazolás kiadása során ugyanis nem kerül sor adatfelvételre, sem az egyezmény által tiltott lajstromba vételre. Az orvosi vizsgálatra jelentkezés önkéntes, arra senki nem kényszeríthető. Nagyon szigorú formai követelmények érvényesítése esetén is elegendő lett volna a rendelet szerinti igazolásban szereplő prostituált kifejezés nemzetközi szerződésbe ütközésének megállapítása. 8/2011. (II. 18.) AB határozat Alkotmány 2. (1) bekezdés a jogállamiság elve Alkotmány 54. (1) bekezdés az emberi méltósághoz való jog és az önrendelkezéshez való jog Alkotmány 57. (1) bekezdés a hatékony bírói jogvédelemhez való jog Alkotmány 70. (6) bekezdés a közhivatal-viselés joga Alkotmány 70/A. (1) bekezdés a jogegyenlőség követelménye Alkotmány 70/B. (1) bekezdés a munkához való jog Alkotmány 70/B. (3) bekezdés az egyenlő munkáért egyenlő bér elve 632/B/2002. AB határozat Több indítványozó kezdeményezte a kormánytisztviselők jogállásáról szóló évi LVIII. törvény (Ktjt.) számos rendelkezésének alkotmányossági vizsgálatát. Egyfelől a Ktjt. közjogi érvénytelenségére hivatkoztak, mert a törvény elfogadása előtt nem kérték ki az érdekképviseletek és az Országos Érdekegyeztető Tanács (OÉT) véleményét. Másfelől számos tartalmi alkotmányossági aggályt is megfogalmaztak, elsősorban a kormánytisztviselői jogviszony megszüntetésével és a jubileumi jutalomra vonatkozó Ktjt.-beli szabályokkal összefüggésben. Az ügy előadó bírája Holló András volt. Az Alkotmánybíróság állandó gyakorlatának megfelelően először a közjogi érvénytelenség kérdésében foglalt állást. Ismételten rámutatott arra, hogy nem eredményez közjogi érvénytelenséget, ha a jogszabály előkészítése során a jogalkotó a közhatalmi jogosítványokkal nem rendelkező érintett szervektől nem kér véleményt. A testület korábban a 124/2008. (X. 14.) AB határozatban azt is kifejtette, hogy az OÉT-t megillető konzultatív jogosítványok nem tekinthetők közhatalminak. Ezért az Alkotmánybíróság a Ktjt. közjogi érvénytelenségére 110 / döntés után FUNDAMENTUM / szám
8 alapozott indítványokat elutasította. Ugyanakkor az alkotmánybírák szükségesnek tartották megjegyezni, hogy bár közjogi érvénytelenséghez nem vezet, de egyébként alkotmányossági problémákat vet fel az a gyakorlat, hogy fontos társadalmi viszonyokat átfogóan szabályozó törvényeket nem a kormány, hanem országgyűlési képviselők nyújtanak be, így kerülve meg a kormány számára előírt egyeztetési kötelezettséget. A másik, a Ktjt. közjogi érvénytelenségét alátámasztó indítványozói érvelés szerint a jogalkotó nem biztosította a felkészüléshez szükséges kellő időt. A Ktjt. a kihirdetést követő nyolcadik napon lépett hatályba, ami az alkotmánybírák meglátása szerint is rövid időnek tekinthető egy ilyen átfogó törvény esetében. Azonban a Ktjt. közjogi érvénytelenségének megállapítását ezzel az indokkal sem látta megalapozottnak az Alkotmánybíróság, tekintettel arra, hogy az új minisztériumi struktúra indokolja ezt a rövid hatályba léptetési időt. A bírák megjegyezték azt is, hogy a támadott norma végrehajtására nem a hatálybalépést követően azonnal, hanem később kerül sor. Mivel a Ktjt. formai szempontból kiállta az alkotmányosság próbáját, az Alkotmánybíróság a törvény rendelkezéseinek tartalmi vizsgálatát is elvégezte. A testület először a Ktjt. 8. (1) bekezdés b) pontját vette górcső alá. E rendelkezés lehetőséget ad a munkáltatónak a kormánytisztviselői jogviszony indokolás nélküli megszüntetésére. Az indítványozók szerint ez a rendelkezés számos alapvető jogot sért. Érvelésük szerint az egyik ilyen érintett alapjog az alkotmány 70/B. -ában garantált munkához való jog. Vonatkozó gyakorlatának áttekintését követően az Alkotmánybíróság rámutatott arra, hogy a Munka törvénykönyvén alapuló munkaviszonyok és a közszolgálati jogviszonyok megítélésekor eltérő mércét kell alkalmazni. A munkáltató relatíve szabad felmondási joga csak a szerződésen alapuló jogviszonyok tekintetében értelmezhető, a közszolgálati jogviszonyokban azonban nem. Ezért ez utóbbi esetben a felmentési okok törvényi szabályozása és az indokolási kötelezettség az előbbieknél még inkább fontos garanciális követelmény. A bírák megjegyezték azt is, hogy ez az emelt szintű indokolási követelmény a munkához való jog alapjogi aspektusát figyelembe véve az állam intézményvédelmi kötelezettségének körébe tartozik. Ezen túlmenően a munkáltató számára biztosított minden törvényi korlátozás nélküli szabad döntési jogkör az Alkotmány 70. (6) bekezdésében foglalt közhivatal-viselés jogát is sérti. Az állam intézményvédelmi kötelezettségéből fakad, hogy a közhivatal viselőjének védelmet nyújtson a felmentésére irányuló önkényes munkáltatói döntéssel szemben. Az Alkotmánybíróság ugyanakkor nem vitatta, hogy az államszervezet hatékony működése indokolhatja a közigazgatásban dolgozó tisztviselők felmentésére vonatkozó szabályok könnyítését. Azonban a Ktjt. vitatott rendelkezése aránytalanul korlátozza a közhivatal viseléséhez való alapjogot. Az Alkotmánybíróság az alkotmány 2. (1) bekezdésében deklarált jogállamiság elvéből is levezette azt a követelményt, hogy a kormánytisztviselők felmentésének anyagi jogi kereteit törvényben kell meghatározni. A jogállamiság elvéből ugyanis következik a közigazgatás törvény alá rendeltsége, márpedig a kormánytisztviselők esetében a munkáltatói jogkör gyakorlója a munkáltató közigazgatási szerv nevében hoz döntést. A bírák szerint a közszolgálati jogviszonyok viszonylagos stabilitása a közigazgatási döntések törvényességének, a közigazgatás pártpolitikai befolyástól mentes működésének biztosítása érdekében is szükséges. Az alkotmánybírák osztották azt az indítványozói érvelést is, hogy a felmentési védelem hiánya kiüresíti a kormánytisztviselő utasításmegtagadási jogát is. A felmentési okok törvényi szabályozásának hiánya megfosztja a kormánytisztviselőket az önkényes munkáltatói döntésekkel szembeni hatékony jogvédelemtől is, ezért a Ktjt. az alkotmány 57. (1) bekezdését is sérti. Az Alkotmánybíróság már több határozatában kifejtette, hogy a hatékony bírói jogvédelem akkor tekinthető biztosítottnak, ha a jogalkotó olyan jogi környezetet teremt, amely lehetővé teszi az eljárás tárgyává tett jogok és kötelezettségek érdemi elbírálását. Ebből következően pusztán a bírói út megnyitásával a jogalkotó nem tesz eleget az alkotmány 57. (1) bekezdéséből fakadó kötelezettségének. Ezen túlmenően a kormánytisztviselő feltétlen alárendeltsége, kiszolgáltatottsága, az állami feladatok megoldásának puszta eszközeként kezelése az alkotmány 54. (1) bekezdésének védelme alatt álló emberi méltósághoz való jogot is sérti. Az Alkotmánybíróság tehát Ktjt. 8. (1) bekezdésének b) pontja alkotmányellenességét a jogállamiság elve, a munkához való jog, a közhivatal viseléséhez való jog, a bírósághoz fordulás joga és az emberi méltósághoz való jog sérelme miatt állapította meg. Az indítványozók által felhozott további alkotmányossági érveket a testület nem vizsgálta. Az Alkotmánybíróság álláspontja szerint a Ktjt. alkotmányellenesnek bizonyult szabályának ex nunc megsemmisítése azzal a következménnyel járt volna, hogy a kormánytisztviselői jogviszony lemondással és felmentéssel történő megszüntetése szabályozatlanul marad, vagyis joghézag keletkezett volna. Ezért az alkotmányellenesnek nyilvánított rendelke- F U N DA M E N T U M / s z á m döntés után / 111
9 zést május 31-i hatállyal semmisítette meg, így biztosítva időt a jogalkotónak az alkotmányos szabályozás kidolgozására. Több indítványozó vitatta a Ktjt. 61. (1) bekezdésének alkotmányosságát is. E szerint a munkáltató a Ktjt. hatálya alá tartozó szerveknél létesített határozatlan idejű munkaviszonyt is indokolás nélkül megszüntetheti rendes felmondással. A Ktjt. 62. (1) bekezdése továbbá szűkebb körben teszi lehetővé a rendesbíróság számára az eredeti munkakörben való továbbfoglalkoztatásra kötelezést a munkaviszony jogellenes munkáltatói megszüntetésének megállapítása esetén. Tehát a Ktjt. hatálya alá tartozó szerveknél munkaviszonyban állókra a többi munkavállalókhoz képest hátrányosabb szabályok vonatkoznak, ami az indítványozók szerint sérti a jogegyenlőségnek az alkotmány 70/A. (1) bekezdéséből fakadó követelményét. Az Alkotmánybíróság megalapozottnak találta ezt az indítványozói érvelést is. Megállapította, hogy a Ktjt. vitatott szabályai a Munka törvénykönyve hatálya alá tartozó munkavállalók, azaz ugyanazon szabályozási körbe, homogén csoportba tartozó jogalanyok között tesznek különbséget a munkajogi védelem szempontjából. A jogalkotó a Ktjt. hatálya alá tartozó szerveknél dolgozókat nem kezelte más munkavállalókkal egyenlő méltóságú személyként. Ezt a hátrányos megkülönböztetést nem igazolja az az érvelés, hogy e munkavállalók a kormánynak alárendelt államigazgatási rendszerbe tartozó szervekkel állnak munkaviszonyban. Ugyanígy indokolatlan, hogy a Ktjt. hatálya alá tartozó munkáltatók a többi munkáltatóhoz képest privilegizált helyzetbe kerültek. Ezért az Alkotmánybíróság az alkotmány 70/A. (1) bekezdésébe ütközőnek nyilvánította és megsemmisítette a Ktjt. 61. (1) bekezdését és a 62. (1) bekezdését is. Más megítélés alá esett a köztisztviselők jogállásáról szóló évi XXXIII. törvény (Ktv.) Ktjt. által megállapított új 60. -a, amely szintén csak kivételesen teszi lehetővé, hogy a köztisztviselői jogviszony jogellenes megszüntetésének megállapítását követően a bíróság az eredeti munkakörben történő továbbfoglalkoztatásra kötelezze a munkáltatót. Az Alkotmánybíróság hangsúlyozta, hogy önmagában nem alkotmányellenes, ha a jogalkotó a különböző foglalkoztatási jogviszonyokat szabályozó törvényekben egyes munkajogi intézményeket eltérően szabályoz. Ezért a Ktv át a testület nem találta alkotmányellenesnek. Négy indítványozó kérte a Ktjt. 23. (3) bekezdés a) pontja, valamint a 24. (1) bekezdése alkotmányossági vizsgálatát is. E rendelkezések a jubileumi jutalomra jogosító szolgálati idő megállapítására vonatkozó szabályokat szigorítják, amelynek eredményeként a köztisztviselők jogállásáról szóló törvénnyel szemben nem minden július 1-je előtti munkaviszonyban eltöltött idő alapozza meg a juttatásra való jogosultságot. A figyelembe vehető munkaviszonyok körét a Ktjt. a szűk értelemben vett állami szervekkel fennállt szolgálati jogviszonyokra szűkíti. Az indítványozók szerint a jogosultság szűkítése sérti a jogbiztonság és az egyenlő munkáért egyenlő bér elvét. Az Alkotmánybíróság kifejtette, hogy állandó gyakorlata szerint az alkotmányos védelmet élvező szerzett jogok a már konkrét jogviszonyokban alanyi jogként megjelenő jogosultságok, valamint azok az ígérvények és várományok, amelyeket a jogalkotó konkrét jogviszonyok keletkezésének lehetőségével kapcsolt össze. A jogszabályok hátrányos megváltozatása így csak akkor ellentétes a szerzett jogok alkotmányos oltalmának elvével, ha a módosítás a jog által már védett jogviszonyok lefolyásában idéz elő a jogalanyokra nézve kedvezőtlen változást. Az Alkotmánybíróság már a 632/B/2002. AB határozatban megállapította, hogy a jubileumi jutalom a közszolgálatban eltöltött hosszú idő elismerésére szolgál. Ezért nem tekinthető alkotmányellenesnek, ha a Ktjt. csak a szűkebb értelemben vett közszférában eltöltött időt ismeri el jubileumi jutalomra minősítő időnek. A jubileumi jutalomra jogosultság akkor nyílik meg, amikor a törvényben meghatározott szolgálati idő letelik, addig alkotmányos védelem alatt álló szerzett jog nem keletkezik. Mivel a jubileumi jutalomra való jogosultság nem az alkotmányon alapul, így a kormánytisztviselőknek az alkotmányon alapuló várományuk sincs e juttatásra. A jubileumi jutalom nem minősül munkavégzés fejében járó bérnek vagy illetménynek, ezért az egyenlő munkáért egyenlő bér elvének sérelme sem állapítható meg. Mindezek alapján az Alkotmánybíróság elutasította a jubileumi jutalomra vonatkozó szabályokat támadó indítványokat. Volt olyan indítványozó is, aki a Ktjt. 9. (1) bekezdésében foglalt felmentési időre vonatkozó rendelkezés megsemmisítését kezdeményezte a viszszaható hatály sérelmére hivatkozva. A támadott rendelkezés a köztisztviselői törvényhez képest rövidebb és egységes (két hónapnyi) felmentési időt állapít meg. Az Alkotmánybíróság az indítványozó érvelésével szemben kifejtette, hogy az ad malam partem visszaható hatályú jogalkotás tilalma nem akadálya a tartós, határozatlan időtartamú jogviszonyok átalakításának a jövőre nézve. Akkor állapítható meg alkotmányellenesség, ha a jogviszonyok tartalmának megváltozása következtében az alkotmány valamely rendelkezése, így valamely alapvető 112 / döntés után FUNDAMENTUM / szám
10 jog sérelmet szenved. Mivel a felmentési időre való jogosultság a közszolgálati jogviszony megszűnésekor nyílik meg, a jövőbeli jogosultak tekintetében történő törvénymódosítás nem sért szerzett jogot sem. Az Alkotmánybíróság ezért a Ktjt. felmentési időre vonatkozó szabályozásának megsemmisítésére irányuló indítványt elutasította. Ezen érvelés mentén találta megalapozatlannak a testület azt az indítványt is, mely szerint a jogállás átalakítására csak az érintettekkel való megállapodás alapján kerülhetett volna sor. E tekintetben az önrendelkezéshez való jog sérelme sem állapítható meg, hiszen a tisztviselő rendelkezési joga a közszolgálati jogviszony jellegénél fogva korlátozott. Az Alkotmánybíróság nem vizsgálta érdemben az Európai Unió Alapjogi Kartájának sérelmére alapozott indítványokat. Az Alkotmánybíróságnak ugyanis nincs hatásköre arra, hogy megállapítsa a közösségi jog megsértését. A határozathoz három alkotmánybíró fűzött párhuzamos indokolást. Bihari Mihály nem osztotta a többségi indokolás azon megállapítását, mely szerint az indoklás nélküli felmentés lehetősége sérti a munkához és a közhivatal viseléséhez való jogot. Bihari Mihály emlékeztetett arra, hogy az alkotmánybírósági gyakorlat a munkához való jog szubjektív oldalát nem tekinti egy konkrét munkához (munkakörhöz, munkahelyhez) való alanyi jognak. Véleménye szerint ugyanez irányadó a konkrét állásban vagy foglalkozásban maradásra is. Hasonlóképpen a közhivatal-viseléshez való jog sem egy meghatározott közhivatal betöltéséhez való jogot biztosít, hanem a magyar állampolgárok számára egyenlő feltételeket a közhivatal betöltéséhez. Bihari Mihály hangsúlyozta: önmagában nem alkotmányellenes, ha a kormánytisztviselőket kiemelik a közszféra munkavállalói közül. Ezt a kormánytisztviselőkkel szemben érvényesítendő olyan speciális követelmények indokolják, mint a bizalom, a lojalitás, a kormányzati szakpolitikai célok elfogadása. A speciális szabályozás kialakításakor a törvényhozó ugyanakkor nem tekinthet el az alapvető jogok érvényesítésétől. Paczolay Péter is osztotta Bihari Mihály véleményét, mely szerint a Ktjt. indokolás nélküli felmentést lehetővé tevő rendelkezésének megsemmisítése nem alapozható a munkához való jog sérelmére. Párhuzamos indokolásában azt is kifejtette, hogy az alkotmánybírák többségének álláspontjával szemben a Ktjt. nem sérti az alkotmánynak a hatékony bírói jogvédelemhez való jogot biztosító 57. (1) bekezdését. Ez az alkotmányi rendelkezés véleménye szerint büntetőjogi és magánjogi jogviszonyokban kíván feltétlen érvényesülést. A kormánytisztviselői jogviszonyt ezzel szemben az állam egyoldalú közigazgatási aktusa hozza létre. Paczolay Péter az emberi méltósághoz való jog sérelmének megállapítását sem tartja megalapozottnak. Szerinte nem állapítható meg elvont módon, hogy a Ktjt. bárkinek az emberi méltóságát ténylegesen sértené. A határozathoz Stumpf István is párhuzamos indokolást csatolt. Ebben kifejtette, hogy a kormánytisztviselők indokolás nélküli felmentésére lehetőséget adó rendelkezés alkotmányosságának vizsgálatához a közhivatal viseléséhez való jog tartalmát kell kibontani. Rámutatott, hogy az alkotmány 70. (6) bekezdésének szövegéből következően nyilvánvalóan feltételként határozhatók meg egy adott közhivatal vonatkozásában releváns, rátermettséggel, képzettséggel vagy szakmai tudással kapcsolatos ésszerű követelmények. Ezek azonban a magyar állampolgárok egy csoportját sem zárhatják ki indokolatlanul az adott közhivatal betöltésének lehetőségéből. Ez a követelmény nemcsak a közhivatal betöltése, hanem annak megtartása vonatkozásában is érvényes. Ezért az indokolás nélküli felmentés alkotmányellenes módon korlátozza a közhivatal viseléséhez való jogot. Stumpf István ugyanakkor nem értett egyet azzal a többségi indokolásban megfogalmazott általános követelménnyel, hogy a korlátlan felmentés lehetősége minden közhivatal vonatkozásában feltétlenül alkotmányellenes jogkorlátozás lenne. Álláspontja szerint az egyes közhivatalok esetében eltérhet a jogviszony-megszüntetési módok alkotmányosságának megítélése. A közhivatalok egy részénél a politikai jelleg, illetve politikai felelősség is megjelenik, és ezeknél megengedett lehet az indokolás nélküli felmentés. Azonban Stumpf István szerint sem terjeszthető ki az indokolás nélküli felmentés lehetősége az összes közhivatal-viselőre, ezért a Ktjt. szabályozásának alkotmányossága nem igazolható. 10/2011. (III. 9.) AB határozat Alkotmány 2. (1) bekezdés a jogállamiság elve Alkotmány 63. (1) bekezdés az egyesüléshez való jog Alkotmány 63. (3) bekezdés a minősített többség követelménye 30/1994. (V. 20.) AB határozat Utólagos normakontrollra, mulasztásban megnyilvánuló alkotmányellenesség vizsgálatára és alkotmányjogi panaszra vonatkozó indítvány is érkezett az Alkotmánybírósághoz, amelyek az egyesületek feletti törvényességi felügyelet szabályozásának F U N DA M E N T U M / s z á m döntés után / 113
11 alkotmányosságát vitatták. Az indítványok nem a törvényességi felügyelet létjogosultságát kérdőjelezték meg, hanem az ügyészi törvényességi felügyelet tényleges tartalmára és az időbeli garanciáira vonatkozó szabályokat kifogásolták. Véleményük szerint a hatályos szabályozás sérti a jogállamiság elvét és az alkotmány 63. (1) bekezdésében foglalt egyesüléshez való jogot. Volt olyan indítványozó is, aki szerint az ügyészségről szóló évi V. törvény (Ütv.) törvényességi felügyeletre vonatkozó rendelkezései, amelyeket az egyesületek felügyeletére is alkalmazni kell, formai okból alkotmányellenesek, mert az alkotmány 63. (3) bekezdése szerint az egyesülési jogra vonatkozó törvény elfogadásához a jelen lévő országgyűlési képviselők kétharmadának szavazata szükséges. Az ügy előadó bírája Paczolay Péter volt. Az Alkotmánybíróság elsőként az Ütv. támadott rendelkezéseinek formai szempontú vizsgálatát végezte el. Megállapította, hogy az Ütv. törvényességi felügyeletre vonatkozó szabályai megalkotásukkor nem igényeltek minősített többséget. Azonban az alkotmánybírák felhívták a figyelmet arra, hogy az ügyészségről szóló új törvényi rendelkezések elfogadásához már követelmény a minősített többség, tekintettel arra, hogy az alkotmány 53. (4) bekezdésének december 24-től hatályos szövege szerint az ügyészségről, valamint az ügyészek szolgálati viszonyáról szóló törvény elfogadásához a jelen lévő országgyűlési képviselők kétharmadának szavazata szükséges. E követelmény azonban visszamenőleg nem irányadó. Ezért az Alkotmánybíróság a továbbiakban azt vizsgálta, hogy az Ütv.-nek az ügyészi törvényességi felügyeletre vonatkozó rendelkezései a minősített többséggel elfogadott, az egyesülési jogról szóló évi II. törvény (Egytv.) szabályozási koncepciójának lényeges elemeit érintik-e. E vizsgálat eredményeként a bírák megállapították, hogy az egyesületek feletti ügyészi kontroll eszközei kétségtelenül érintik az egyesülési jogot. Azonban ennek jogalapját az Egytv. 14. (1) bekezdése adja, mely szerint a pártok kivételével a társadalmi szervezetek működése felett az ügyészség a rá irányadó szabályok szerint törvényességi felügyeletet gyakorol. Így az Ütv. törvényességi felügyeletre vonatkozó szabályai csak az Egytv. 14. (1) bekezdését részletezik, ezért annak elfogadása nem igényelt kétharmados szavazattöbbséget. Ezért az Alkotmánybíróság az Ütv át formai szempontból támadó indítványt elutasította. Ezt követően a testület azokat az indítványokat vizsgálta, amelyek az egyesületek ügyészségi törvényességi felügyeletére vonatkozó különös törvényi rendelkezések hiánya miatt mulasztásban megnyilvánuló alkotmányellenesség megállapítását kérték. Az Egytv. korábban idézett 14. (1) bekezdése szerint az ügyészség a rá irányadó szabályok szerint végzi az egyesületek törvényességi ellenőrzését. Az Ütv. azonban csak a törvényességi felügyelet általános szabályait rögzíti, az egyesületek feletti felügyeletre vonatkozóan nem tartalmaz speciális rendelkezéseket. Az egyesületek alapításának és működésének szabadságát az Alkotmánybíróság már korábbi határozataiban is erős alapjogi védelemben részesítette. Ebből következik, hogy az egyesületek tevékenysége feletti, a szervezeti autonómiát korlátozó állami kontroll kizárólag akkor tekinthető alkotmányosnak, ha az elkerülhetetlenül szükséges valamely kiemelkedően fontos alkotmányos cél elérése érdekében, és a kontroll mértéke e cél elérésével arányos mértékű. Ezért az egyesületek felügyeletét előíró törvénynek a felügyelet terjedelmét pontosan körül kell határolnia, és meg kell felelnie az alapjog-korlátozás alkotmányos mércéjének. Ezzel szemben az Alkotmánybíróság megállapítása szerint az Ütv.-beli szabályok egyértelműen a közigazgatás feletti törvényességi felügyeletre szabottak, ezért pontosan nem állapítható meg, hogy az ügyészséget milyen jogosítványok illetik meg az egyesületek törvényességi felügyelete során. Az egyesületek feletti törvényességi felügyeletet szabályozó különös törvényi rendelkezések hiánya a testület álláspontja szerint közvetlenül érinti az egyesülés szabadságához fűződő jog érvényesülését, ezért megállapította a mulasztásban megnyilvánuló alkotmányellenesség fennállását. Egyúttal felhívta az Országgyűlést, hogy jogalkotó kötelezettségének december 31-ig tegyen eleget. Az egyesületek törvényességi felügyeletével öszszefüggésben kérte egy indítványozó az Ütv. törvényességi felügyeletre vonatkozó rendelkezései alkotmányellenességének megállapítását és megsemmisítését. Az Alkotmánybíróság azonban rámutatott arra, hogy az egyesülési jogot nem az Ütv. hatályos szabályai sértik, hanem az egyesületek törvényességi ellenőrzésére vonatkozó szabályok hiánya. Ezért figyelemmel a mulasztásban megnyilvánuló alkotmányellenesség megállapítására, az alkotmánybírák az Ütv. rendelkezéseinek megsemmisítésére irányuló indítványt elutasították. Az indítványozók kezdeményezték az Egytv. 16. (2) bekezdés c) pontjának alkotmányossági vizsgálatát is. E szerint ha a társadalmi szervezet működése más módon nem biztosítható, akkor működése felfüggeszthető és ellenőrzésére felügyelőbiztos nevezhető ki. Az Alkotmánybíróság osztotta az indítványozók álláspontját, mely szerint az Egytv. nem jelöli meg, hogy mely rendelkezések megsértése teszi szükségessé felügyelőbiztos kirendelését, és nem 114 / döntés után FUNDAMENTUM / szám

References: Bíróság 
 Bíróság 
 Bíróság 
 Bíróság 
 bíróság 
 bíróság